Πόντος και Κρήτη εμοιάζνε

σ΄ αβούτον τον πλανήτην

ο είνας έχ τον Καύκασον

κ΄αλλέσσα Ψηλορείτην

ο είνας έχ τον Καύκασον

κ΄αλλέσσα Ψηλορείτην

Κρήτη Πόντος ζινίσε δυ

σο ίδιον κομπολόι

όμοιον μοίραν για τη δίς

το ίδιον μοιρολόι

όμοιον μοίραν για τη δίς

το ίδιον μοιρολόι

Και α΄σον Πόντον έφυαν

μανάδες, νέοι και γέρ

και κ΄έξεραν η στράτα τουν

θάνατον ντο θα φέρ

και κ΄έξεραν η στράτα τουν

θάνατον ντο θα φέρ

Ο πόνον έτον οδηγός

η πίκρα έτον ταίρ

την Παναίαν Σουμελάν

ζεβρά κράναν σο χέρ

την Παναίαν Σουμελάν

ζεβρά κράναν σο χέρ

Ο χάρτης κι δεικνύζνε σε

Πόντε τα όριά ς

οθέν κες ζει ο Πόντιον

εκές τα συνορά ‘ ς

οθέν κες ζει ο Πόντιον

εκές τα συνορά ‘ ς

Ωσπόταν μαύρον, άλυκον

νερόν κι σεκερώντς

εσύ πα έρμον καρδιά μ

τον Πόντον να λαρώντς

εσύ πα έρμον καρδιά μ

τον Πόντον να λαρώντς

Ίκαρος θέλω να ίνουμαι

σον Καύκασον να εβγαίνω

και με τη ψυς το άψιμομ

τον Πόντον ν΄αγναντεύω

και με τη ψυς το άψιμομ

τον Πόντον ν΄αγναντεύω

Βέροια, Κρήτη, Νάουσα

δοξάζνε ούλ τον Πόντον

πίνε, γλεντούν και τραγωδούν

και η Παναγιά σον φόντον

πίνε, γλεντούν και τραγωδούν

και η Παναγιά σον φόντον